《苍梧十景次汪宪副韵 其三 漾月清亭》
明代·张吉

一镜了秋毫，孤亭聊共倚。浮荣等泡沫，浪漫流光里。

素袜扬玉尘，悠然踏清泚。风波渺难见，澹澹安汝止。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。